《次韵沈信臣游龙焙》
宋代·韩元吉

武夷仙人厌尘埃，金鞭白马飞崔嵬。
丹砂已就不可识，尚有瑶草分灵栽。
千花剪巧缀密露，秀色不待春风催。
东溪路入三千里，山如舞凤连翩来。
枪旗未动供采掇，垒鼓夜作空山雷。
苍虬绕圭龙护璧，面为铁石口琼瑰。
烹煎斗水出好事，珠璎玉字相萦回。
已嗟双井甘退步，况复日注真难侪。
我来窃食端为此，把玩一日三智力。
手奭清泉吊陆子，底用浊酒穷欢咍。
头风快愈春睡散，老眼尚为群书开。
知君此游更不恶，坐有纤纤时捧杯。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。